Nicușor Dan: "Oamenii din sistemul sanitar sunt la limita puterilor. Școlile trebuie să rămână închise".
Nicușor Dan a preluat, oficial, funcția de primar general al Capitalei. Noul edil este de acord ca şcolile din Capitală să rămână închise şi să funcţioneze online. Nicușor Dan: Copiii sunt transmiţători ai acestei boli.
Nicușor Dan a preluat, joi, funcția de primar general al Capitalei. Printre aletele, noul edil al Primăriei București a spus că susține ca unitățile de învățământ din Capitală să rămână închise, dar să funcționeze online, până când rata de incidenţă a noilor cazuri de COVID-19 va ajunge sub nivelul de 3. "Copiii sunt transmiţători ai acestei boli. Specialiştii în care am încredere au spus acest lucru. Întrucât şcolile sunt o sursă de transmitere a bolii, o măsură de siguranţă, în condiţiile în care suntem şi în Bucureşti, putem să facem şi şcoală online, în condiţii acceptabile. Este o măsură pe care eu o susţin cu toată inima. Până când nu vom scădea acel indice sub 3, cum au stabilit specialiştii, eu susţin ca şcolile să rămână închise. Oamenii din sistemul sanitar sunt la limita puterilor", a precizat Nicuşor Dan, la B1 TV.